# data[].attributes.attachment_link.readable_text
Danske skoleelever går så meget op i mærker og designertøj, at der må gøres noget. Det mener foreningen Skole og Forældre.

5000 kroner eller mere.

Så mange penge ligger der designertøj for i skabet hos hver tredje skoleelev i de danske 8.-9. klasser. Det viser en rundspørge, TV 2 har sendt ud til 13 af landets største privat- og folkeskoler.

- I forhold til værdi lige nu, så ligger der i hvert fald for over 12.000-13.000 kroner, fortæller Svend Hahn Larsen, der går i 8. klasse på Kolding Realskole, da han viser sit klædeskab frem til TV 2.

Ifølge undersøgelsen, er det vigtig for hver anden elev at gå i mærkevarer. For Svend Hahn Larsen er det et fællesskab.

- Det har skabt mange venner og mange relationer. Så på den måde er det lidt et community at være med i.

Hver femte føler sig presset

Men de dyre vaner har en slagside. Ifølge undersøgelsen føler hver femte elev sig presset til at købe og ønske sig det dyre tøj, fordi kammeraterne går i det.

Svend Hahn Larsen føler sig ikke decideret presset, men han kan godt frygte at blive uden for fællesskabet, hvis han holdt op med at gå så meget op i sit tøj.

- Det er lidt ligesom, hvis man går i en fodboldgruppe. Hvis man stoppede, ville man miste en del af det.

Og det bekymrer formanden for Skole og Forældre, der er en landsorganisation for skolebestyrelser og forældre til børn i folkeskolen

- Det her koster rigtig mange penge, og det lægger et stort pres på familierne, for vi er sådan indrettet som forældre, at vi gør, hvad vi kan, for at sikre, at vores børn er glade og tilfredse. Og nu bliver vi presset rigtig meget på økonomien, både med tøj og alt muligt andet udstyr, siger Mette With Hagensen.

Nu må forældrene skride ind

Mette With Hagensen har selv tre teenagere, og hun oplever, at forældrene har sovet i timen alt for længe.

- Der har jo altid været et pres for, at børn skal have særlige ting. Og det kan være alt fra et særligt viskelæder til nu dyrt designertøj. Og forældrene har måske ikke været hurtige nok til at være opmærksomme på det pres, der er kommet, fordi det pludselig dukker op, det der nu er en dille blandt de unge.

Hun mener, at forældrene bør gå sammen om at skabe ens retningslinjer i skoleklasserne, eller som minimum tale med deres eget barn om forbruget.

Restriktioner vil gøre det værre

Svend Hahn Larsen financierer det meste af sit tøjforbrug selv. Og så køber og sælger han det dyre tøj online.

- Der kan være en eftermiddag, hvor jeg impulsivt enten køber noget eller impulsivt sælger alt mit tøj.

Han mener ikke, han mangler fælles regler eller restriktioner hjemmefra.

- Jeg tror restriktioner ville gøre det værre. Jeg tror mere, det er noget vi skal tale med hinanden om.

Han er ikke i tvivl om, hvor grænsen går hjemme hos ham.

- Jeg ved godt, hvad jeg må for min mor, og hvad jeg ikke må. Og det er ikke sådan, at der bliver sat regler, men hun spørger tit "er du sikker på, det er en god ide?", og på den måde får jeg lært at tænke mig om en ekstra gang, i stedet for hurtigt at cashe out.

# data[].attributes.attachment_link.title
Danske skoleelever smider flere tusinde kroner efter dyrt designertøj

# data[].attributes.attachment_link.description
Danske skoleelever går så meget op i mærker og designertøj, at der må gøres noget. Det mener foreningen Skole og Forældre. 5000 kroner eller mere. Så mange penge ligger der designertøj for i skabet hos hver tredje skoleelev i de danske 8.-9. klasser.

# data[].attributes.body
michael jordan blev brugt som model og reklame for nike´s basketball sko under

# data[].attributes.body
off white er lavet af virgil abloh som er designer/dj off white er fra ca.2012 lige nu i 2018 er det hotteste mærke off white

# data[].attributes.body
supreme blev lavet i 1994 af james jebbia new york det startede med at være et skater mærke kendt i hele verden åbnede den første butik udenfor new york